Berlingske Tidende, 1826-09-25
En Søn af Mauromichalis, der bliver opdraget i Paris, har modtaget følgende Brev fra sin Fader: "Dyrebare Søn, Jeg haaber at du bestandig tænker paa de gode Lærdomme, som jeg gav dig for din Afreise og i mine foregaaende Breve. Din gode Opførsel og Flid vil erhverve dig Agtelse hos din nye Fædre, det Græske Selskabs Medlemmer, og engang i Tiden blive dit Fædreneland nyttig. Jeg kan fortælle dig, mit kjære Barn, at Jbrahim den 22de Juni (g. St.) vilde vende sig imod vort Fædreneland det gamle Sparta Han gjorde sit Angreb fra Armyros=Kanten, i Spidsen af en talrig Armee; men da han der forefandt din Broder Anastasios, din Fætte Elias og flere af vore Slægtninger i Spidsen af vore Medborgere og en Deel af Peloponeses Beboere, saa blev han slaaet tilbage med Tapperhed. Angrebet varede i ti Timer, en stor Mængde Fiender maatte bide i Græsset, og den stolte Jbrahim var nødt til at trække sig tilbage med Skam. Samme Dag og Time landede hans Tropper i Dyrron- og da alle denne Egns Beboere vare ilede til Hjelp mod Armyros, saa lykkedes det henden at trænge frem til Zimoran, Pyrgos og Charias, Ved et lykkeligt Tilfælde befandt din Ondle Constantin sig i Havnen. i Spidsen af et lidet Antal Spartanere, og modsatte sig Fienden indtil 25de Juni, da Seierherrerne fra Armyros, skjøndt ogsaa kuns med lidet Mandskab, stødte til ham, og saaledes sloge Fienden paa Flugten, at kuns saa af dem kunde naae Skibene. Vore Folk svømmede efter de Flygtende, og dræbte endnu mange i Bølgerne. Paa denne Maade lykkedes det at fordrive Fienden fra vor Egn. Han havde opstillet sig ved den Messeniske Havbugt, og var derfra marscheret til Tripolitza. Vi haabe, at hans Forstyrrelses=Planer ikke meere ville lykkes ham. "Din Broder Georgakis blev efter Slaget ved Armyros i Spidsen, af sine Tropper, og laver sig til at marschere ind i Peloponnes. Denne Expedition lader os haabe gode Følger. Af det, jeg har skrevet dig, seer du, at vi i Sparta ere stærke no til at byde Fienden Spidsen. Meddeel det ædle Pariser-Selskab, at vi behøve Krigsmunition, Levnetsmidler og Flintestene. Naar man vilde, saa kunde man adressere det, som er bestemt for Sparta, til Nauplion, den 7de Juli 1826 (g. St. Din Fader Peter Mauromichalis. Den 15de September. Efter Breve fra de til Nauplion ankomne Franske Philhellenere, havde Kanaris, da hans Brander blev frudt i Sænk, mistet fire Mand af sit Fartøi. Han belaver sig nu paa at trodse nye Farer; den brave Maulis var hos ham. Oberst Fabrier havde draget sig tilbage paa en Klippe, Belapoula, i Nærheden af Hydra, og befæstet den; han var gaaet derhen fra Nauplion med 50 Familier og sine af 12 til 1500 Mand bestaaende Tropper. Man ventede, at den Tyrkiske Flaade skulde angribe Hydra. Den Græske var 150 Skibe stærk, men de ulykkelige Folk manglede Penge og Levnetsmidler, og, desværre, vare Anførerne uenige, Regieringen uden Kraft. - Lord Cochrane er i Messina, hvor han venter paa sine Dampskibe, men de ville ikke komme saa snart, som han havde troet. Den Græske Commission i London har skrevet, at den vilde kjøbe Dampskibet Valencia, som ligger der; dette vilde, fuldkommen udrustet og færdigt til at stikke i Søen, koste 400,000 Franker, hvortil den herværende Commission og Hr. Eynard har givet 250,000 Fr. og Major Cochrane 150,000. Dampskibet kan afgaae om fjorten Dage; det faaer det nye Navn Gaulis, og man haaber, med det første at kunne sende endnu eet bag efter. Oberst Stanhope, til hvem Hertugen af Dalberg, der vender tilbage til Frankrig, har overdraget sin Fuldmagt, har skrevet til den herværende Commission, at naar denne vilde udnævne en Fransk Officer, vilde man gjerne give denne Commandoen over det andet Dampskib. Den Græske Regjering har, for at undgaae Partiernes Jndflydelse, begivet sig paa den befæstede Ø Buzi, der ligger lige over for Nauplion. Man venter vigtige Begivenheder.